मार्कोस कमांडो बोट से कर रहे पेट्रोलिंग, सेना ने एंटी ड्रोन डिवाइस भी तैनात कीं
G-20 Meeting 2023: High Security in Jammu and Kashmir  जमीन से लेकर हवा तक सेना के जवान तैनात रहेंगे। वहीं मार्कोस कमांडो ने बोट के जरिए डल झील में निगरानी शुरु कर दी है।
श्रीनगर में 22 से 24 मई को होने वाली G20 मीटिंग को लेकर कश्मीर में हाई अलर्ट है। G20 की यह बैठक श्रीनगर के शेर-ए-कश्मीर इंटरनेशनल कन्वेंशन सेंटर (SKICC) में होगी। इसमें करीब 100 डेलीगेट्स हिस्सा लेंगे। मीटिंग के मद्देनजर यहां हवा, पानी और जमीन सब जगह स्पेशल फोर्सेस की चौकस नजर है। भारतीय सेना के साथ ही BSF, CRPF, SSB और जम्मू-कश्मीर पुलिस को भी तैनात किया गया है।
जम्मू-कश्मीर के ADGP विजय कुमार का कहना है कि फील्ड पर फोर्स तैनात है तो सेना ड्रोन से निगरानी कर रही है। ड्रोन से आतंकी हमले का खतरा है इसे देखते हुए एंटी ड्रोन डिवाइस लगाई गई हैं। डल झील में नेवी के स्पेशल मार्कोस कमांडो ने बोट के जरिए निगरानी में जुटे हैं।
पिछले साल भारत को G20 की अध्यक्षता मिली थी। इसका शेड्यूल जारी करते हुए भारत सरकार ने श्रीनगर में मीटिंग की जानकारी दी तो पाकिस्तान और चीन ने आपत्ति जताई थी। गृह मंत्रालय को भी आतंकी हमले का इनपुट मिला था।
पिछले महीने पुंछ में हुए आतंकी हमले में पांच जवान शहीद हुए थे। इसके बाद से कश्मीर में सुरक्षा और मजबूत कर दी है। एहतियातन श्रीनगर के कुछ स्कूलों को 25 मई तक बंद कर दिया गया। कश्मीरी पंडित कर्मचारियों और अन्य अल्पसंख्यक समूहों के कर्मचारियों को छुट्टी दे दी गई है।
श्रीनगर में हाई सिक्योरिटी की 10 तस्वीरें...
100 डेलीगेट्स के हिस्सा लेने की उम्मीद
श्रीनगर में G20 टूरिज्म वर्किंग ग्रुप की तीसरी बैठक में लगभग 100 डेलीगेट्स के भाग लेने की उम्मीद है। सूत्रों का कहना है कि चीन और तुर्की के बैठक से बाहर रहने की संभावना है।
इससे पहले 24 मई को G20 प्रतिनिधियों की बैठक स्की रिसॉर्ट गुलमर्ग में होने वाली थी। बाद में इसे बदल दिया गया। एक सीनियर ऑफिसर के मुताबिक, वेन्यू में बदलाव सिक्योरिटी नहीं बल्कि कुछ अन्य कारणों के चलते किया गया था।
मीटिंग में खलल डाल सकते हैं आतंकी
सूत्रों से इनपुट मिले हैं कि आतंकवादी श्रीनगर में G20 कार्यक्रम खलल डालने के लिए कुछ बड़े हमलों को अंजाम देने की कोशिश कर सकते हैं। राजौरी और पुंछ में हाल के हमलों जैसी घटना को रोकने के लिए अपनी रणनीति में बदलाव कर रहे हैं। इस क्षेत्र में बीते दिनों दो अलग-अलग हमलों में विशेष बल के पांच कमांडो सहित सेना के दस जवान शहीद हो गए थे।
बैठक से पहले अलगाववादी हिरासत में
G20 बैठक से पहले, कश्मीर के विभिन्न हिस्सों में बड़ी संख्या में संदिग्धों और अलगाववादियों को हिरासत में लिया गया है। कुछ को अरेस्ट भी किया गया है। उधर, G20 विरोधी प्रचार के तहत कश्मीर में बड़ी संख्या में लोगों को ब्रिटिश फोन नंबरों से बार-बार कॉल की जा रही हैं। अधिकारियों ने लोगों से सतर्क रहने और ऐसे संदिग्ध कॉल का जवाब नहीं देने को कहा है।
अब जानिए मार्कोस कमांडो के बारे में
G20 समिट से जुड़ी ये खबरें भी पढ़ें...
कश्मीर में G20 समिट पर UN को भारत का जवाब:कहा- घाटी में माइनॉरिटीज का कोई इश्यू नहीं
कश्मीर में होने वाली G20 मीटिंग को लेकर एक UN अफसर के कमेंट्स को भारत ने खारिज कर दिया। इस अफसर ने घाटी में अल्पसंख्यकों के मुद्दे को लेकर चिंता जताई थी। UN में इंडियन मिशन ने मंगलवार को इन आरोपों का जवाब दिया। कहा- इस तरह के आरोप बेबुनियाद और झूठे हैं। भारत इन्हें खारिज करता है। बतौर G20 प्रेसिडेंट भारत को यह हक है कि वो देश के किसी भी हिस्से में इस समिट की मीटिंग्स ऑर्गेनाइज करे। पढ़ें पूरी खबर...